Навучанне грамаце (пісьмо)

**Тэма:** Малаялітара п

**Задачы:**

1. Навучыць пісаць малую літару п, злучэнні пс, сп; выпрацоўваць уменне правільна размяшчаць сшытак на парце, карыстацца пісьмовымі прыладамі.

2. Садзейнічаць развіццю камунікатыўных навыкаў праз арганізацыю работы ў парах.

3. Стварыць умовы для выхавання ў навучэнцаў спагадлівых адносін да жывёл, пачуццё ўзаемадапамогі і міласэрнасці.

**Абсталяванне:** Пачатковая школа. 1 клас. Прыкаднае каляндарна-тэматычнае планаванне. 2021/2022 навучальны год) <https://www.aversev.by/>, выявы з героямі казкі “Церамок”, прадметныя малюнкі, “Пропісь”, “Пропісі з анімацыяй” В. І. Свірыдзенка, В. І. Цірынава, трэнажор для вачэй, карціны з выявай пейзажа.

**Ход урока**

**І. Арганізацыйны этап.**

Празвінеў званок вясёлы

Над восеньскім дваром.

Зноў восень кліча нас у школу

На сустрэчу з букваром.

 Гульня “Устаньце тыя, хто…”

- Хто зрабіў раніцай зарадку?

- Хто не забыў пачысціць зубы?

- Хто ўжывае ў ежу садавіну і гародніну?

- Хто любіць вучыцца?

- Хто ўмее адгадваць загадкі?

**ІІ. Матывацыйны этап.**

- Тады адгадайце загадку.

Апусцелі палі, хлеб у свірны звязлі,

Лугі пакасілі, стагі завяршылі.

Лістота лятае, дождж не сціхае.

Калі гэта бывае? (Восенню.)

*Дзецям для прагляду прапануецца малюнак восені.*

- Скажыце, калі ласка, якой вы сабе ўяўляеце восень?

- А каму найцяжэй даводзіцца позняй восенню, зімой? (Звярам, птушкам.)

- А як жывёлы рыхтуюцца да зімы?

- А ці можам мы ім дапамагчы?

- Мы сёння будзем складаць казку і дапамагаць тым жывёлам, хто яшчэ не паспеў схавацца ад холаду.

 (Па ходу казкі на дошцы вывешваюцца малюнкі герояў.)

- Стаяў у чыстым полі… Церамок. Бяжыць Мышка:

- *Церамок, Церамок! Хто у церамочку жыве?*

 Ніхто не адказвае. А Церамок той чароўны і прапануе нам пагуляць з Мышкай.

 Мышка хоча загадаць вам загадкі.

Мастачка залатая

З песняй па садам лятае.

Над сланечнікам звініць,

У доміку мядок храніць.

 (Пчала.)

Галасісты наш герой

Носіць шпоры за сабой.

Раней зоранькі ўстае,

Громка песенькі пяе.

 (Певень.)

- Якія гукі вы пачулі ў пачатку слоў-адгадак? ( [п], [п’] )

(На дошцы вывешваюцца малюнкі-адгадкі і картка з літарай пэ)

**ІІІ. Паведамленне тэмы і задач урока.**

- Дык як вы думаеце, што мы будзем сёння рабіць на ўроку пісьма? (Будзем вызначаць цвёрды гук ці мяккі. А яшчэ навучымся пісаць літару п.)

- Так, мы сёння будзем вучыцца пісаць малую літару п.

- А як вы думаеце, для чаго нам патрэбна новая літара? (Каб умець чытаць і пісаць словы з літарай п.)

**ІV. Пазнаваўчы этап.**

- Мышка прапануе пагуляць у гульню “Кінь слова”.

- Назавіце словы, у якіх ёсць гукі [п], [п’] (з апорай на малюнкі, якія вывешваюцца на душцы). (Дзеці вызначаюць: цвёрды ці мяккі гук у пачатку слова.)

- Мы выканалі ўсе заданні, якія прапанавала Мышка. Таму Церамок пусціў яе пагрэцца. І Мышка нам дзякуе.

- А мы з вамі прадаўжаем казку. Скача Жабка. Убачыла Церамок і пытае:

- *Церамок, Церамок! Хто ў церамочку жыве?*

- А Церамок наш чароўны. І сказаў: “Пакуль ты, Жабка, не пагуляеш з дзецьмі, не адчынюся.” Згадзілася Жабка.

- Жабка прапануе нам завучыць скорагаворку.

“П” падобна на вароты,

Пашукай хутчэй яго ты

У славах: пара, птах, пілот

І паветраны палёт.

- Церамок пусціў і Жабку. А пакуль Жабка грэецца, мы з вамі адпачнем.

 **Фізкультмінутка**

Устаньце, дзеткі, усміхніцеся.

Зямлі нашай пакланіцеся

За шчаслівы дзень учарашні,

Усе да сонца пацягніцеся.

Улева, управа нахіліцеся,

Верацёнцам пакруціцеся.

Раз прысядзьце, два прысядзьце

І за парты ціха сядзьце.

- Прадоўжым нашу казку.Бяжыць Зайчык. Убачыў Церамок і пытаецца: “Церамок, Церамок! Хто ў церамочку жыве?” А Церамок адразу здагадаўся, што Зайчыку трэба дапамога.

- Адкрыйце пропісь. Дапаможам Зайчыку дапісаць друкаваную літару П.

Але спачатку ўспомнім правіла пасадкі і правільнага размяшчэння сшытка пры пісьме.

- Прапісваем літару пальчыкам.

- Дапісывем літару ручкай.

- Малайцы, дзеці. Вы справіліся з заданнем. І Зайчык дзякуе вам за тое, што ў церамку яму зараз ні страшны ніякі холад.

- А мы прадоўжым казку. Бяжыць Ваўчок. І яму таксама хочацца пасябраваць з намі і навучыцца пісаць малую літару п.

- Ваўчок прапануе нам спачатку абвесці літару па контуры.

**Пальчыкавая гімнастыка**

(Дзецям тлумачыцца напісанне літары.)

- Пішам у рабочым радку. Праводзім кароткую прамую, далей, не адрывая рукі, пішам прамую з закругленнем уверсе і ўнізе.

* Пісьмо ў паветры.
* Пісьмо на спінах суседзяў па парце тыльнай стараной ручкі.
* Пісьмо ў пропісях. (В. І. Свірыдзенка, В. І. Цірынава. Пропісі з анімацыяй) <https://www.aversev.by/>

 -А зараз нам неабходна адпачыць і набрацца сіл, таму што да нашага Церамка падкрадаецца самы хітры звер – ліса.

**Фізмінутка для вачэй**

- Лісічка прапануе нам самастойна прапісаць малую літару п.

(Узор напісання.)

- Прадоўжым казку. Хоча пагрэцца ў церамку і Мядзведзь. Ён прапануе напісаць спалучэнне дзвюх літар пс, сп. Звярніце ўвагу на тое, што спалучэнне літар верхняе.

(Самаацэнка выкананай работы.)

- Вы малайцы. І лісічка, і мядзведзь схаваліся ад холаду ў церамочку.

**V. Падвядзенне вынікаў.**

- Хто помніць, як скончылася казка?

- А як скончылася наша казка? (Дабром.)

- А як вы думаеце, чаму?

- Таму што мы дапамаглі ўсім тым жывёлам, хто яшчэ не паспеў схавацца на зіму, знайсці сабе цёплае жыллё, пагулялі з імі і выканалі ўсе іх заданні, а самае галоўнае, навучыліся пісаць малую літару п.

- Усе жывёлы кажуць вам: “Вяікі дзякуй!”

- Я таксама хачу вам падзякаваць за працу на ўроку, а яшчэ за вашу дабрыню і міласэрнасць.

**VІ. Рэфлексія.**

Вучням прапануецца дзве карціны з выявай пейзажа. Адна карціна прасякнута сумным настроем, другая – вясёлым. Вучні выбіраюць тую карціну, якая адпавядае іх настрою.

Водчыц Ала Віктараўна,

настаўнік І катэгорыі

ДУА “Парэцкая базавая школа імя Яўгеніі Янішчыц” Пінскага раёна